Lydia Rahula

Lydia Rahula (sündinud 9. jaanuaril 1948 Paides) on eesti koorijuht ja muusikapedagoog.

Haridus
Ta on õppinud Viljandi Muusikakoolis akordioni ja Viljandi Kultuurharidustöö Koolis koorijuhtimistUrmas Vahe. Lydia Rahula: oleksin võinud saada kontrabassimängijaks Õhtuleht.ee, 05.01.2008. ning lõpetanud 1973. aastal Tallinna Pedagoogilise Instituudi koorijuhtimise ja muusikapedagoogika erialal (erialaõppejõud Heino Kaljuste ja Ants Sööt).Sajandi vilistlased Tallinna Ülikooli kodulehel. Vaadatud 06.01.2023. 

Täiendanud end Norras Carl Høgseti kursustel (1995, 1997), Londonis Royal Festival Hallis (1997), Saksamaal Marktoberdorfis seminaridel „Ligeti tuleb kooli“ jm.Lydia Rahula elulugu Eesti Muusika Infokeskuse kodulehel. Vaadatud 06.01.2023.

Töö ja looming
Lydia Rahula esimene töökoht oli Viljandi 5. keskkoolis. Pärast kõrgkooli lõpetamist on ta töötanud Tallinna 21. Kooli muusikaõpetaja-metoodikuna ning juhatanud muusika süvaõppega klasse ja eri vanuseastmete muusikakollektiive. 

1988. aasta septembris asutas Lydia Rahula Tallinna Poistekoori ja kooristuudio. Algusest peale on ta olnud selle koori kunstiline juht ja peadirigent, tema taktikepi all on meesteks sirgunud mitu põlvkonda poisse. Just Tallinna Poistekoori peab ta ka ise oma elutööks.Portreefilm "Lydia" ETV esmaeeter: 24.02.2022. ERR Arhiiv.Tomi Rahula oma emast: ta on ääretult sportlik ja tema energiat jätkub pikaks ajaks Kroonika/Delfi, 22.02.2022.

2003. aastal asutas ta üle-eestilise Eesti Lastekoori ja on ka selle peadirigent.Lydia Rahula Eesti Kooriühingu kodulehel. Vaadatud 06.01.2024.

Juhatatud koorid 
 Viljandi 5. Keskkooli poiste-, laste- ja segakoor
 Viljandi 3. 8-klassilise kooli lastekoor
 Tallinna Poistekoor (sh kontsertkoor ja ettevalmistuskoorid)
 Eesti Lastekoor 
 RAM-i poistekoor ja ettevalmistuskoorid
 Tallinna 21. Kooli muusikaklasside lastekoor Vocal Spirit

Metoodika
Ta kasutab õppetöös relatiivset JO-LE-MI-noodilugemissüsteemi ning peab seda eriti tõhusaks lastele keerukate heliteoste õpetamisel. Selle meetodi abil said 9–12-aastased poisid selgeks ka näiteks aastatel 2017–2022 Tallinna Poistekoori repertuaari kuulunud J. S. Bachi suurvormi, kahetunnise oratooriumi "Johannese passioon", mida koor esitas Iisraelis, Leedus ja mitmel korral Eestis (Tallinnas, Tartus, Rapla kirikumuusika festivalil).Liis Auväärt. Eesti Naise kaanelugu | Dirigent Lydia Rahula: lapsena ei kartnud ma midagi – alles praeguses eas olen hakanud vahel veidi kõhklema Eesti Naine / Delfi, 20.03.2019.  

Laulupeod
Lydia Rahula on Eesti Kooriühingu mentor ning nõustab laste- ja poistekooride dirigente üle Eesti.  

Laulupidudel on ta oma kooridega osalenud alates 1969. aastast (toona Viljandi 3. 8-klassilise kooli lastekooriga). 

Laulupeodirigendidebüüdi tegi ta 1987. aastal mudilaskooride ees, pärast seda on ta olnud nii laste- kui ka poistekooride dirigent, liigijuht ja eestvedaja.Auliikmed. Lydia Rahula Eesti Muusikaõpetajate Liidu kodulehel. Vaadatud 06.01.2024. Ainsana on tal laulupeodirigendina vahele jäänud 1990. aasta laulupidu.Karmen Kaukver. Saame tuttavaks: XIII noorte laulupeo ühendkoori dirigent Lydia Rahula 2023. aasta noorte laulu- ja tantsupeo kodulehel. Vaadatud 06.01.2024.

 1987 ja 1993–2023 laulupidude dirigent, sealhulgas:
 1993–2002 lastekooride dirigent, 1997 ka poistekooride dirigent
 2002 lastekooride liigijuht
 2004–2019 poistekooride dirigent
 2023 ühendkooride dirigent

Saavutused
Dirigendipreemiaid on Lydia Rahula pälvinud nii Soomes, Poolas kui ka Eestis, aga ka Venemaal (nt Moskva IX rahvusvahelisel noorte koorifestivalil “Zvutšit Moskva”, 2004).

Tallinna Poistekoor on esinenud 30 välisriigis. Esinetud on koos Viini ja Ameerika ning paljude maailma nimekate poistekooridega. Koor on pälvinud tunnustust Viini, Tolosa, Rimini, Olomouci, Moskva ja Malta rahvusvahelisel koorikonkursil jm.Kes me oleme? Tallinna Poistekoori kodulehel. Vaadatud 06.01.2023.

Õpilased
Lydia Rahula käe all on muusikaharidust saanud näiteks Uku Suviste, Koit Toome, Artjom Savitski, Mikk Saar, Mikk Mäe, Marti Tärn, Karl-Ander Reismann, Kelli Uustani, Lauri Liiv, Karl-Erik Taukar jt. Tema õpilaste seas on olnud ka fotokunstnik Kaupo Kikkas, ajakirjanik Toivo Tänavsuu, korvpallur Kaido Saks, näitleja Evelin Võigemast jpt.

Tunnustus
 1984 Aasta õpetaja 
 1985 Rinnamärk "Haridustöö eesrindlane"
 1997 Eesti Kultuurkapitali rahvakultuuri sihtkapitali aastapreemia (silmapaistvad tulemused eesti meestelaulu järelkasvu koolitamisel)
 1998 Valgetähe V klassi teenetemärk
 1998 Tallinna teenetemärk 
 2002 Riho Pätsi Koolimuusika Fondi stipendium
 2004 ÜRO Lastefondi UNICEF Eesti Rahvuskomitee Sinilinnu aastapreemia
 2011 Aasta dirigent-muusikaõpetaja
 2014 Aasta põhikooli õpetaja auhind Joosep
 2018 Gustav Ernesaksa Fondi koorimuusika peastipendium
 2018 Tallinna teenekas kultuuritegelane
 2019 Eesti laulu- ja tantsupidude korraldaja
 2019 Tallinna Ülikooli sajandi vilistlane
 2020 Eesti Muusikaõpetajate Liidu auliige
 2022 Eesti Meestelaulu Seltsi auliige
 2022 Eesti Kooriühingu auliige

2022. aastal valmis temast portreefilm "Lydia" (stsenarist Kaidi Klein, režissöörid Hermes Brambat ja Tarvo Mölder).Dokumentaalfilm "Lydia" (2022) Eesti Filmi Andmebaasis. Vaadatud 06.01.2024.

Isiklikku
Lydia Rahula abikaasa on Tõnis Rahula (sündinud 1947). Nende tütar Teve Rahula (sündinud 1972) töötab lennunduses. Poeg Tomi Rahula (sündinud 1976) on muusik ja koorijuht (sh Tallinna Poistekoori koormeister ja dirigent).Dirigent Lydia Rahula: laulule puhuvad elu sisse muusikud, see on omamoodi armastuse mäng Pealinn, 21.05.2018.

 Viited 

Välislingid
 Urmas Vahe. Lydia Rahula: oleksin võinud saada kontrabassimängijaks Õhtuleht, 5. jaanuar 2008
 Jaanus Kulli. Kolme põlve koolilugu: vanaema Lydia Rahula, isa Tomi Rahula ja pesamuna Agathe Vega Rahula Õhtuleht, 9. august 2009
 ETV saade "Tähelaev. Lydia Rahula" Esmaeeter: 13. mai 2012 
 Vaata enne tele-eetrit: Kaidi Kleini ja Hermes Brambati dokumentaalfilm "Lydia" (sisaldab terve dokumentaalfilmi videot) ERR Kultuur, 24. veebruar 2022
 ETV saade "Kümme kaadrit. Lydia Rahula" Esmaeeter: 25. veebruar 2023

Kategooria:Eesti koorijuhid
Kategooria:Eesti muusikapedagoogid
Kategooria:Valgetähe V klassi teenetemärgi kavalerid
Kategooria:Sündinud 1948